OzLabs/hebrew-wiki-articles huggingface dataset:
קול חי מיוזיק

שדרני קול חי מיוזיק
סמליל קול חי מיוזיק הישן (עד 2024)

קול חי מיוזיק היא תחנת רדיו ישראלית בעלת אופי חרדי, המשדרת במסגרת הרדיו האזורי. התחנה היא תחנת-בת של רדיו קול חי והיא משדרת מוזיקה יהודית (בעיקר מוזיקה חסידית מכל הסגנונות אך גם לא מעט מוזיקה מזרחית-דתית ומוזיקה יהודית מקורית) במגבלות המקובלות בחברה החרדית כדוגמת הימנעות משירת נשים ושידור מוזיקה ווקאלית בלבד בתקופות האבל של ספירת העומר ושלושת השבועות.

התחנה החלה לשדר 24 שעות ביממה במסגרת השידורים הדיגיטליים של רדיו קול חי במאי 2015, כשהיא משדרת אך ורק מוזיקה.

בפברואר 2016 החל רדיו קול חי לשדר מוזיקה באופן ניסיוני בערוץ 102.5FM.

לאחר קבלת האישורים הנדרשים הושקה התחנה רשמית ב-10 בדצמבר 2017. עם הקמת תחנת הרדיו היא החלה לשדר משבע בבוקר עד שבע בערב בימי א'-ה' ובימי שישי עד סיום השידורים לקראת שבת ובמוצאי שבתות, כשבשאר השעות התדר משדר את רדיו קול חי.

כעבור כשנה האריכה התחנה את שידוריה בימים א'-ה' לשעות שש בבוקר ועד 10 בלילה.

התחנה משדרת מוזיקה ללא הפסקה, למעט הערות השדרנים ומקבצי פרסומות. עם הקמתה שידרו בתחנה השדרנים גיל ישראלוב, ירון בר, יהודה דים, אפרים קמיסר, אלי קליין, אלי פרידמן, נפתלי קמפה, מני גירא-שורץ, ישראל לובין, ארז שמואלי. בהמשך הצטרפו שדרנים נוספים לתחנה, בהם קובי ברומר ויובל סטופל. רבים מהשדרנים עוסקים במוזיקה, בהם יוצרים מפיקים וזמרים.
החל מינואר 2019 עורך המוזיקה של התחנה יעקב בלוך הצטרף לצוות השדרנים בתחנה. בלוך עורך המוזיקה של 'קול חי מיוזיק' ועורך את תוכנית הדגל 'מוצ"ש חי' בתחנת האם רדיו קול חי.

ב-2018 נסקרה התחנה לראשונה בסקר TGI, ולפיו אחוז ההאזנה לתחנה הוא 3.7%.

בשנת ה'תש"פ (2020) בעקבות מגפת הקורונה הוחלט בצוות התחנה להשמיע מוזיקה שקטה לא ווקאלית בתקופת ספירת העומר, ההחלטה התקבלה לאחר התיעצות עם רבנים. בהמשך אותה שנה הצטרף לצוות השדרנים הזמר קובי ברומר ותוכניתו משודרת ב-4 אחר הצהריים. באותה תקופה, שונו זמני השידור והתחנה החלה לשדר משבע בבוקר ועד חצות. בינואר 2020, בעקבות הסגר, החלה התחנה את מיזם 'הופעות אצלכם בסלון' בשיתוף גדולי הזמר החסידי.

ב-11 במאי 2020 הושקה תוכנית המלל הראשונה בערוץ, התכנית "אזור התעשייה" בהגשת צמד המפיקים שלום וגשל וישראל לובין, בעלי חברת ההפקות "וגשלובין" לאחר שנה התכנית בוטלה, עקב פירוק שיתוף הפעולה ביניהם.

באוגוסט 2020 החל להגיש המוזיקאי יובל סטופל תוכנית בימי ראשון מ-22:00 ועד חצות. בתוכנית זו מרבה סטופל להשמיע שירים נוסטלגיים, אותם הוא מכנה "השמעות בכורה" למאזינים הצעירים. 

ב2024 תוכניות הרדיו התרעננו וצרפו מגישים חדשים ביניהם מנדי וייס, והרשי אייזנבך. 
בנוסף באותה שנה עבורו אולפני הרדיו למגדלי קונקורד בבני ברק והרדיו הוציא סמליל חדש.
מנהל התחנה הוא ישראל שלמה אזולאי. 
ב-2024 נסקרה התחנה בסקר TGI, ולפיו אחוז ההאזנה לתחנה הוא 4.3%.

== המצעד השנתי ==

מדי שנה משודר באחד מימי חול המועד סוכות מצעד בהגשת אפרים קמיסר ומני גירא-שורץ. במצעד זה משודרים השירים הנבחרים של השנה על פי סדר בחירתם, כשהשיר הזוכה במקום הראשון נקרא "שיר השנה". כמו כן נבחרים הזוכים בכמה קטגוריות קבועות: "זמר השנה", "אלבום השנה", "פריצת השנה", "מלחין השנה" ו"מעבד השנה", השירים והזוכים נקבעים על פי בחירת המאזינים.

==ראו גם==
* מצעד המוזיקה היהודית השנתי של קול חי מיוזיק

==קישורים חיצוניים==
* 

== הערות שוליים ==

קטגוריה:ישראל: תחנות רדיו
קטגוריה:יהדות חרדית בישראל
קטגוריה:מוזיקה חסידית
קטגוריה:מוזיקה יהודית
קטגוריה:תחנות הרדיו האזורי (ישראל)
קטגוריה:תחנות מוזיקה
שפות אוסטרו-אסיאתיות

לפי פול סידוול ורוג'ר בלנץ' השפות האוסטרו-אסיתאטיות התפשטו לאורך אגן הנהר [[מקונג]]
אילן יוחסין תאורטי וסיווג של השפות האוסטרו-אסיאתיות
תפוצת השפות האוסטרו-אסיאתיות
שפות אוסטרו-אסיאתיות היא משפחת שפות המדוברות בעיקר בדרום-מזרח אסיה. המונח הוא הלחם המילים היווניות שמשמעותן "דרום אסיה". למשפחת שפות זו שטחי תפוצה מפוצלים, המופרדים על ידי אזורים בהם מדברים שפות ממשפחות לשוניות אחרות. פרט לארצות המוגדרות כחלק מדרום-מזרח אסיה, דוברים של שפות אלה חיים גם בהודו, בבנגלדש, בנפאל ובאזור הסְפר הדרומי של סין.

מקרב השפות האוסטרו-אסיאתיות, רק לשלוש שפות – וייטנאמית, קמרית ומון – יש היסטוריה ארוכה של תיעוד כתוב. לשתיים מהן, וייטנאמית וקמרית, יש מעמד של שפות לאומיות מודרניות רשמיות – בווייטנאם ובקמבודיה בהתאמה. במיאנמר לשפה וא יש בפועל מעמד של שפה רשמית של מדינת וא. שאר השפות מדוברות על ידי קבוצות מיעוט ואין להן מעמד רשמי.

מאגר אתנולוג מזהה 168 שפות אוסטרו-אסיאתיות, המתחלקות ל-13 קבוצות (או 14 אם מביאים בחשבון את שומפן) תחת שתי תתי-משפחות: מון-קמרית ומונדה. בשיטות מיון אחרות מוגדרות שלוש תתי-משפחות: מונדה, קמרית גרידא וחאסי-חמואית.

משערים כי השפות האוסטרו-אסיאתיות הן שפות של אוכלוסייות ילידות בדרום-מזרח אסיה ובדרום הודו, במובן שדובריהן קדמו לגלי ההגירה של דוברי השפות טאי-קדאי , אוסטרונזיות, דראווידיות, סינו-טיבטיות והודו-אירופיות.

הועלו תאוריות באשר לקשר של שפות אלה למשפחות שפות אחרות, בעיקרן התאוריה האוסטרית – של שמידט (1906) ועד לקשר הדרום-מזרחי של סגארט-סטארוסטה (2005). 

מספר דוברי השפות האוסטרו-אסיאתיות חצה בתחילת המאה ה-21 את ה-100 מיליון.

==קישורים חיצוניים==

* 
<div class="mw-content-ltr">
*Paul Sidwell, Roger Blench. 2011. "[http://www.rogerblench.info/Archaeology/SE%20Asia/SR09/Sidwell%20Blench%20offprint.pdf The Austroasiatic Urheimat: the Southeastern Riverine Hypothesis."] Enfield, N.J. (ed.) Dynamics of Human Diversity, 317–345. Canberra: Pacific.
</div>

קטגוריה:שפות לפי משפחה
סרגיי קונובלוב

דמיטרי סטניסלבוביץ' מיכאלנקו (באוקראינית: Сергій Борисович Коновалов) (נולד ב-1 במרץ 1972 בפולטבה) הוא כדורגלן עבר אוקראיני ששיחק בעמדת הקשר התקפי ולזכותו 22 הופעות ושלושה שערים בנבחרת אוקראינה. לאחר פרישה ממשחק פעיל הפך למאמן.

==קריירה==
קונובלוב גדל במחלקת הנוער של מועדון הכדורגל דניפרו דנפרופטרובסק. בשנת 1990, בהיותו בן 18, עלה לסגל הקבוצה הבוגרת של המועדון. לאחר 4 שנים בדניפרו עבר לקבוצת הצמרת האוקראינית דינמו קייב. בעונתו הראשונה בדינמו שותף קונובלוב במרבית משחקי הליגה של הקבוצה, אך בהמשך התקשה לתפוס את מקומו בסגל הקבוצה.

הוא הושאל למשך שתי עונות לקבוצת פוהאנג סטילרס מדרום קוריאה. קונובלוב השתלב בהרכב הראשון של הקבוצה והפך לאחד השחקנים המובילים בה. במהלך השנתיים, בהן שיחק בשורותיה, זכתה הקבוצה פעמיים בגביע האלופות של אסיה.

בשנת 1998 שב קונובלוב לדינמו קייב, והרבה לשחק בעיקר כשחקן מחליף. בשנת 2001 הושאל קונובלוב לקבוצת נעוריו, דניפרו דנפרופטרובסק, אך פציעות מנעו ממנו לקחת חלק פעיל במשחקי הקבוצה.

בשנת 2002 הושאל קונובלוב לביתר ירושלים למשך עונה אחת. בבית"ר שיחק קונובלוב בקישור עם חברו מדינמו קייב, דמיטרי מיכאלנקו. בתום תקופת ההשאלה, עזה קונובלוב את ישראל, והצטרף לקבוצת ארסנל קייב, אשר רכשה את כרטיס השחקן שלו. קונובלוב שיחק בשורותיה של ארסנל 3 שנים, במהלכן הושאל לתקופות קצרות לעוד שתי קבוצות.

את הקריירה המקצועית שלו ככדורגלן הוא סיים בשנת 2006 באינטר באקו.

===נבחרות===
בשנת 1990 זומן קונובלוב לשחק בנבחרת הנוער של ברית המועצות. עם הנבחרת השתתף באליפות העולם לנוער בשנת 1991, בה זכתה נבחרת ברית המועצות במקום שלישי. במהלך הטורניר שותף קונובלוב בכל חמשת המשחקים שלה והבקיע שער אחד. עם התפרקות ברית המועצות וכינון אוקראינה העצמאית הצטרף קונובלוב אל נבחרת הנוער של אוקראינה.

ב-27 באפריל 1993 ערך קונובלוב את הופעת הבכורה שלו במדי הנבחרת הבוגרת של אוקראינה, במשחק ידידות מול . במשחק זה הוא הבקיע גם את שערו הראשון בנבחרת. בשנת 2003 פרש מהנבחרת לאחר שערך במדיה 22 הופעות וכבש שלושה שערים.

===קריירת אימון===
בשנת 2011 הצטרף קונובלוב לצוות המאמנים של קבוצת סבסטופול והיה לעוזר המאמן של הקבוצה. בעונת 2014/2013 מילא את מקומו של מאמן הראשי של הקבוצה. החל מקיץ 2016 מאמן קונובלוב את קבוצת טרנופול מהליגה האוקראינית השנייה, שהיא הליגה השלישית בחשיבותה באוקראינה.

==תארים==
* מקום שלישי באליפות העולם לנוער: 1991
* אליפות אוקראינה : 1995, 1996, 1999, 2000
* הגביע האוקראיני: 1996
* גביע האלופות של אסיה: 1997, 1998

==קישורים חיצוניים==

* 

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:פולטבה: כדורגלנים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני ארסנל קייב
קטגוריה:כדורגלני בית"ר ירושלים
קטגוריה:כדורגלני פוהאנג סטילרס
קטגוריה:כדורגלני שמאחי
קטגוריה:כדורגלני נבחרת אוקראינה
קטגוריה:כדורגלנים זרים בישראל
קטגוריה:ספורטאים זרים בקוריאה הדרומית
קטגוריה:ספורטאים אוקראינים בישראל
קטגוריה:ספורטאים זרים באזרבייג'ן
קטגוריה:מאמני כדורגל אוקראינים
קטגוריה:אוקראינים שנולדו ב-1972
מפלי הקרח קרנפילד

מפלי הקרח קרנפילד (באנגלית: Cranfield Icefalls) הם סדרה של שמונה מפלי קרח באנטארקטיקה, הנופלים בתלילות מרכס באקנל לתוך קרחון דרווין בסמוך למבוא קרחון דרווין.

==היסטוריה==
שמם של המפלים ניתן להם על ידי משלחת מחקר הקרחון דרווין שהייתה חלק מהמשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1956–1958), והם נקראים על שם וו. ג'י. קרנפילד (W.J. Cranfield), אחד מחברי המשלחת.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:3271 מפלי קרנפילד] באתר הסקר הגאולוגי של ארצות הברית

==הערות שוליים==

קרנפליד
התנגשות של אלופים (WWE)

"התנגשות של אלופים" (באנגלית: Clash of Champions) היה אחד מאירועי השלם וצפה של ארגון ההיאבקות, ה-WWE, ששודר אחת לשנה בערוץ של ה-WWE Network. האירוע התקיים לראשונה בשנת 2016, והיה בלעדי למותג Raw, כשהחליף את האירוע "לילה של אלופים" כאירוע של חודש ספטמבר. למרות זאת, בשנת 2017 האירוע הוזז לחודש דצמבר והפך להיות בלעדי למותג סמאקדאון. בשנת 2018 דווח שהאירוע יהיה בשיתוף של שני המותגים, אך מאוחר יותר הוחלט שהאירוע יבוטל; במקום אירוע זה, אירוע ה-TLC: שולחנות, סולמות וכיסאות הוזז למתכונת חודש דצמבר.

==תאריכים ואולמות==
{|class="wikitable" style="margin: 0 auto"
|style="background:#FBB; width:2em"|
|אירוע הבלעדי לתוכנית Raw
|style="background:#BBF; width:2em"|
|אירוע הבלעדי לתוכנית סמאקדאון
|}

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! הקרב המרכזי
|- style="background:#FBB;
| 1 || התנגשות של אלופים 2016 || 25 בספטמבר 2016 || אינדיאנפוליס, אינדיאנה || באנקרס לייף פילדהאוס || קווין אואנס (א) נגד סת' רולינס על האליפות האוניברסלית
|- style="background:#BBF;
| 2 || התנגשות של אלופים 2017 || 17 בדצמבר 2017 || בוסטון, מסצ'וסטס || טי די גארדן || AJ סטיילס (א) נגד ג'ינדר מהאל על אליפות ה-WWE
|-
| 3 || התנגשות של אלופים 2019 || 15 בספטמבר 2019 || שארלוט, קרוליינה הצפונית || ספקטרום סנטר || סת' רולינס (א) נגד ברון סטרומן על האליפות האוניברסלית
|-
| 4 || התנגשות של אלופים 2020 || 27 בספטמבר 2020 || אורלנדו, פלורידה || אמוויי סנטר || רומן ריינס (א) נגד ג'יי אוסו על האליפות האוניברסלית
|-
! colspan="6" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

==הערות שוליים==

קטגוריה:מופעי ה-WWE
רצח גדי ויכמן

רצח גדי ויכמן אירע ב-5 במאי 2012 לפנות בוקר בשכונת נווה זאב בבאר שבע, ובו נדקר למוות תושב העיר, גדי ויכמן, לאחר שירד מביתו על מנת לבקש מחבורת צעירים ששהתה בפארק ליד ביתו, לשמור על השקט.

==הרצח==
ביום שישי, 4 במאי 2012, בשעת לילה מאוחרת (ליל השבת) שהה ויכמן בן ה-36 בביתו עם אשתו ושני ילדיהם. חבורת צעירים ששהתה בפארק מתחת לביתו הרעישה, והפריעה לילדה הקטנה לישון. רעייתו מיכל קראה מהמרפסת לחבורה להפסיק את הרעש, אך הם השיבו לה בקללות. למקום הוזעקה משטרה אך המשטרה לא הגיעה והרעשים המשיכו. סמוך לשעה שתיים בלילה ירד ויכמן מביתו על מנת לבקש מן החבורה שלא להרעיש. הוא התעמת עם עדן אוחיון ונגח בפניו. אוחיון שהיה בן 18 בעת הרצח, דקר למוות את ויכמן בפלג גופו העליון באמצעות סכין שנשא על גופו.

==לאחר הרצח==
לאחר הרצח, נודע כי על אף שהוזעקה משטרה כדי למנוע את אירוע הרעש, אף ניידת משטרה לא הגיעה למקום. המשטרה הגיבה כי ניידת ובה שוטרת ופקח עירוני דיווחה כי הגיעה למקום, אך לא גילתה במקום דבר, ולכן עזבה על מנת לטפל באירוע אחר. לאחר בדיקה נוספת שערכה המשטרה התברר כי השוטרת והפקח שיקרו, וכלל לא הגיעו למקום הרעש. הפקח והשוטרת פוטרו מעבודתם. במאי 2013 החליטה מח"ש שלא להעמיד לדין את השוטרת.

בדיון בבית המשפט תקפו קרוביו של אוחיון את מאבטחיו. בעקבות זאת ובעקבות אמירות מילוליות נגד השופטים הם נשלחו למעצר. אוחיון הורשע ברצח בכוונה תחילה, ונידון על ידי בית המשפט למאסר עולם, לאחר שבית המשפט דחה את טענתו כי יש להאשימו בהריגה ולא בעבירת רצח. ערעורו של אוחיון נדחה בבית המשפט העליון.

במרץ 2018 עלה לאקרנים סרט הקולנוע "מוטלים בספק". יוצר הסרט אלירן אליה כתב את התסריט בהשראת הרצח, לאחר שגילה כי בעת שהיה סטודנט לקולנוע, והדריך נוער בסיכון בנושא קולנוע, אחד מהנערים המודרכים היה אוחיון רוצחו של ויכמן.

בדצמבר 2020 הגיש אוחיון לבית המשפט העליון בקשה למשפט חוזר. בנובמבר 2021 דחה בית המשפט העליון את הבקשה.

==קישורים חיצוניים==
* 
* 
* 

==הערות שוליים==

קטגוריה:2012 בישראל
ויכמן, גדי
קטגוריה:באר שבע: אירועים
נחום סרנה

נחום מתתיהו סרנה (באנגלית: Nahum Mattathias Sarna; 27 במרץ 1923 - 23 ביוני 2005) היה חוקר מקרא יהודי-אמריקאי, ופרופסור למקרא באוניברסיטת ברנדייס (מסצ'וסטס). ידוע בעיקר בזכות פירושיו לספרי בראשית, שמות ותהלים, ובזכות תרומתו החשובה כעורך המהדורה המחקרית-מסורתית של החומש, [https://jps.org/books/jps-torah-commentary-series-5-volume-set/ JPS Torah Commentary]. בנוסף, התפרסם סרנה כמרצה מבוקש וכמי שהנגיש את המחקר המקראי לציבור היהודי בארצות הברית.

== ביוגרפיה ==
סרנה, בנם של יעקב ושל מילי סרנה, נולד בלונדון, שם למד ואף שימש כמרצה בקולג' האוניברסיטאי של לונדון. ב-23 במרץ 1947 נשא לאשה את הלן הורוויץ, שאותה פגש בפגישה של תנועת נוער ציונית, ובשנת 1949 עלה הזוג לישראל, וסרנה התעתד ללמוד באוניברסיטה העברית, אך באותה שנה נותק קמפוס הר הצופים מירושלים בידי הירדנים. ב-1951 עבר סרנה לפילדלפיה עם אשתו ובנו יונתן, שנולד בשנים אלו, ושם קיבל את הדוקטורט.

סרנה הפך לאחד מחשובי חוקרי המקרא היהודים בארצות הברית, ושימש כמרצה וחוקר באוניברסיטאות שונות, כמו גם בבית המדרש לרבנים באמריקה.

==משפחתו==
אשתו, הלן, שהייתה ספרנית ההיברו קולג' (Hebrew College) בבוסטון ונפטרה ב-2008, סייעה בעריכת כתביו הרבים. בנו, , הוא פרופסור להיסטוריה יהודית-אמריקנית באוניברסיטת ברנדייס.

אחותו היא המשוררת אביבה סרנה-סגל (1927–2021), שעלתה לארץ ישראל ערב מלחמת השחרור.

== מספריו ==
* עולם התנ"ך, תהילים
** כרך א' 
**כרך ב' 
* [https://books.google.co.il/books?id=3G4lAQAAIAAJ Understanding Genesis]. New York: Jewish Theological Seminary of America, 1966
* [https://books.google.co.il/books?id=5M7YAAAAMAAJ Genesis: The Traditional Hebrew Text with New JPS Translation]. Philadelphia, PA: Jewish Publication Society, 1989
* [https://books.google.co.il/books?id=Lc_YAAAAMAAJ Exodus: The Traditional Hebrew Text with New JPS Translation]. Philadelphia, PA: Jewish Publication Society, 1991

== קישורים חיצוניים ==

* 
* 
* [https://thetorah.com/nahum-sarna/ ביוגרפיה והערכה מחקרית של סרנה] שנכתבה על ידי תלמידו, פרופ' , באתר TheTorah.com 
* [https://www.sas.upenn.edu/~jtigay/nmsintro.pdf ההקדמה לאסופת מחקריו של סרנה, Studies In Biblical Interpretation], שנכתבה על ידי תלמידו, פרופ' יעקב חיים טיגאי
* 

== הערות שוליים ==

קטגוריה:חוקרי מקרא
קטגוריה:חוקרי יהדות יהודים אמריקאים
קטגוריה:יהודים אמריקאים
קטגוריה:בוגרי בית הספר ללימודי יהדות של לונדון
קטגוריה:אמריקאים שנולדו ב-1923

קטגוריה:אמריקאים שנפטרו ב-2005
UMM Alter 4x4

UMM Alter 4x4 הוא דגם של רכב שטח מתוצרת יצרן הרכב הפורטוגלי UMM (União Metalo-Mecânica) אשר יוצר בשנת 1985 

דגם ה"UMM Alter 4x4" יוצר במפעליUMM (União Metalo-Mecânica) בסטובל, פורטוגל.

דגמי "UMM Alter 4x4" שימשו גם כאמבולנס צבאי וכבאיות.
==תצורות "UMM Alter 4x4"==
* גג סגור 
* גג פתוח
* טנדר

== תמונות ==
<gallery mode="packed" heights="120">
קובץ:1992 UMM Alter (6686228105).jpg | דגם "UMM Alter 4x4" 
קובץ:UMM Alter in yellow, front right.jpg | דגם "UMM Alter 4x4" 
קובץ:UMM Alter in yellow, rear right.jpg | דגם "UMM Alter 4x4" 
</gallery>

<gallery mode="packed" heights="100">
קובץ:Umm logo red.jpg | לוגו "UMM"
</gallery>

==ראו גם==
* UMM 4x4
* UMM Alter II

== קישורים חיצוניים ==

* 
* 
* [http://forumm.forumco.com/ דגם "UMM Alter 4x4"] (Portuguese UMM forum)

==הערות שוליים==

קטגוריה:דגמי מכוניות שהושקו ב-1985
קטגוריה:רכבי שטח קטנים
קטגוריה:כבאיות
קטגוריה:אמבולנסים
קטגוריה:טנדרים
קטגוריה:כלי רכב המיוצרים בפורטוגל
UMM Alter II

UMM Alter II הוא דגם של רכב שטח מתוצרת יצרן הרכב הפורטוגלי UMM (União Metalo-Mecânica) אשר יוצר בין השנים 1986–1994

דגם ה"UMM Alter 4x4" יוצר במפעליUMM (União Metalo-Mecânica) בסטובל, פורטוגל.

דגמי "UMM Alter 4x4" שימשו גם כאמבולנס צבאי וכבאיות.

בדגמי "UMM Alter II" הורכבו מנועים ממספר סוגים: מנועי בנזין, מנועי דיזל ומנועי טורבו דיזל.

משנת 1992 הורכבו בחלק מדגמי "UMM Alter II" מספר תצורות של מנועי יצרן הרכב הגרמני BMW. 
==תצורות "UMM Alter 4x4"==
 
* גג סגור
* גג פתוח
* טנדר (יוצר משנת 1990)
* טנדר קבינה כפולה (דאבל קבין)
* אמבולנס
* כבאית

==סדרות "UMM Alter II"==
* סדרה ראשונה - (יוצר בשנת 1986)
* סדרה שנייה - משנת 1989 עם בסיס גלגלים ארוך. הדגמים יוצרו עם בלמי דיסק ובחלקם הורכב הגה כוח (מפיג'ו 405) (יוצר בין השנים 1987-1993)
* סדרה שלישית - (יוצר בשנת 1994)

== תמונות ==
<gallery mode="packed" heights="80">
קובץ:UMM ambulance, Bombeiros Covilhã, Unit 0501 ABSC 02.JPG| דגם "UMM Alter II" - אמבולנס
קובץ:UMM Bombeiros Voluntarios, Porto de Mos, Unit VTPT01 1015 ZO2.JPG | דגם "UMM Alter II" - כבאית 
קובץ:UMM, Bombeiros Seia, Unit 0910 VETA 01.JPG | דגם "UMM Alter II" - כבאית 
קובץ:UMM, Bombeiros, Santa Comba Dão, unit 1808 PSL 03.JPG | דגם "UMM Alter II" - כבאית 
</gallery>

<gallery mode="packed" heights="40">
קובץ:Umm logo red.jpg | לוגו "UMM"
</gallery>

==ראו גם==
* UMM 4x4
* UMM Alter 4x4
== קישורים חיצוניים ==

* 
* 
* [http://forumm.forumco.com/ דגם "UMM Alter 4x4"] (Portuguese UMM forum)

==הערות שוליים==

קטגוריה:דגמי מכוניות שהושקו ב-1986
קטגוריה:רכבי שטח קטנים
קטגוריה:כבאיות
קטגוריה:אמבולנסים
קטגוריה:טנדרים
קטגוריה:כלי רכב המיוצרים בפורטוגל
מרטין אלרבי

מרטין אלרבי (באנגלית: Martin Ellerby, נולד ב-1957 בוורקסופ) הוא מלחין אנגלי.

==ביוגרפיה==
מרטין אלרבי נולד בוורקסופ, בנוטינגהאמשייר שבאנגליה. אחר כך היה תלמיד פרטי של וילפרד ג'וזפס.

הוא למד בקולג' המלכותי למוזיקה בלונדון, בו למד הלחנה אצל ג'וזף הורוביץ.
יצירותיו בוצעו בפרומס של ה-BBC,על ידי תזמורת גוונדהאוס, תזמורת האופרה של סידני, ובפסטיבלים בינלאומיים רבים. למשך 7 שנים היה מלחין הבית האזרחי של תזמורת כלי הנשיפה המלכותי Coldstream Guards עם תלמידיו נמנה דניאל ג'ורג'טי.

יצירתו "וריאציות לפי אלגר" שימשה כקטע מבחן בתחרות האיגוד הצפון-אמריקאי לתזמורות כלי נשיפה ממתכת בשנת 2013.

אלרבי מכהן כמרצה אורח במטה למוזיקה של חיל האוויר המלכותי הבריטי, מנהל אמנותי של ההוצאה לאור Studio Music Company בלונדון וכמפיק בכיר ב-Polyphonic Records. לימד תקופה בראש החוג להלחנה ומוזיקה עכשווית בקולג' למוזיקה בלונדון.

אלרבי מתגורר באולטרינצ'ם שבצ'שייר.

==יצירות==
*לתזמורת
:5 סימפוניות
:12 קונצ'רטי - לטובה
ולכמעט כל כלי נשיפה ותזמורת
*קוליות:
:רקוויאם למקהלה ותזמורת
*מוזיקה לתזמורות כלי נשיפה ממתכת:
:Tristan encounters
:Chivalry 
:2007 - וריאציות לפי אלגר - לרגל מלאת 150 שנה להולדתו של אלגר
:אלקטרה
*מוזיקה לכלי נשיפה מעץ:
:Sinfonia Aqua - 2015 
*Evocations
*מוזיקה לתזמורות כלי נשיפה 
:Paris Sketches - 1994 
:Venetian Spells
:Dona nobis pacem
:Dreamscapes
:Meditations
:Via crucis
:New World Dances
*בלטים
*להרכבים כליים שונים

==קישורים חיצוניים== 
* 
 
* 

קטגוריה:מלחינים אנגלים
קטגוריה:אנגלים שנולדו ב-1957
ניו בדפורד

ניו בדפורד (באנגלית: New Bedford) היא עיר במחוז בריסטול שבמסצ'וסטס, ארצות הברית. במפקד האוכלוסין שנערך בשנת 2020, אוכלוסיית העיר מנתה כ-101,079 תושבים, מה שהופך את ניו בדפורד לעיר השישית בגודלה במדינה. ניו בדפורד מכונה "עיר הלווייתנים", משום שבמאה ה-19 הייתה העיר אחת מנמלי הלווייתנים החשובים ביותר, אם לא החשוב ביותר בעולם, ביחד עם העיר ננטקט.

== היסטוריה ==
עד למאה ה-17 האזור היה מיושב על ידי אינדיאנים (כ-12,000 בני אדם לפי הערכות מהתקופה). החוקר ברת'ולומיו גוסנולד הגיע לסביבת ניו בדפורד ב-15 במאי 1602, אך חזר במהרה לאנגליה בבקשת הצוות שלו במקום ליישב את האזור. האירופאים הראשונים התיישבו בניו בדפורד בשנת 1652. האדמה נרכשה על ידי מתיישבי מושבת פלימות' וישנה מחלוקת עזה האם העברת הבעלות מידי האינדיאנים לאירופאים נעשתה באופן לגיטימי וחוקי. ההתיישבות הוכרזה כיישוב רשמי בשנת 1787 לאחר מלחמת העצמאות של ארצות הברית והשם הוצע על ידי משפחת ראסל, אחת מהמשפחות האריסטוקרטיות בסביבה. סוף המאה ה-18 היה תקופת צמיחה ושגשוג עבור העיר. בשנת 1792 נוסד המקומון הראשון, וב-12 ביוני נבנתה תחנת הדואר הראשונה בעיר. בשנת 1847 הפכה ניו בדפורד הפכה רשמית לעיר ואברהם האת'וויי היולנד נבחר לראש העיר הראשון שלה. באותה העת שגשג מאוד ציד הלווייתנים בעיר.

עד שנת 1800, ניו בדפורד והקהילות הסובבות אותה היו מאוכלסות ברובן על ידי פרוטסטנטים ממוצא אנגלי, סקוטי, וולשי והולנדי. במחצית הראשונה של המאה ה-19 היגרו הרבה אירים למסצ'וסטס. בשנת 1818 הקימו המהגרים האיריים את הכנסייה הקתולית הראשונה. מאוחר יותר באותה המאה, החלו להגיע מהגרים חדשים מפורטוגל ומכף ורדה. בסוף המאה היגרו לעיר גם מהגרים פולנים ובכך נוצרה בעיר גם קהילה יהודית. חלק מן היהודים הפכו לסוחרים ואנשי עסקים בולטים, בעיקר בטקסטיל ובייצור. בשנת 1928 התקיימה בעיר שביתת ענק של כ-30,000 עובדים.

בית הסוהר הפועל בעיר נוסד בשנת 1829 והוא בית הסוהר הוותיק ביותר שעדיין פועל בארצות הברית.

== דמוגרפיה ==
במפקד האוכלוסין משנת 2010 התגוררו בעיר 95,072 בני אדם בכ-39,204 משקי בית. הצפיפות היא כ-1,700 נפש לקמ"ר. ההרכב הגזעי הוא כ-66.1% לבנים, 9.69% אפריקאים אמריקאים, 0.1% אינדיאנים, 1% אסייתים, 16.1% היספנים, 13.56% מגזעים אחרים ו -3.92% משני גזעים או יותר. הגיל החציוני היה 36 שנים. עבור כל 100 נשים היו 89.1 גברים. ההכנסה החציונית למשק בית היא 37,569$, וחציון ההכנסה המשפחתית הוא 45,708$. חציון הכנסה לגברים עומד על כ-37,388$ לעומת 27,278$ לנשים. כ-17.3% מהמשפחות ו-20.2% מהאוכלוסייה היו מתחת לקו העוני.

== פוליטיקה ==
חברי מועצת העיר נבחרים אחת לשנתיים, בעוד שראש העירייה נבחר אחת לארבע שנים.

== ערים תאומות ==
* 
* 
* 
* 
* 
* 

==קישורים חיצוניים==

* 
* 

קטגוריה:מסצ'וסטס: ערים
קטגוריה:ארצות הברית: ערי נמל בחוף המזרחי
קטגוריה:יישובים שהוקמו ב-1672
נעמי אולדרמן

נעמי אולדרמן (באנגלית: Naomi Alderman; נולדה ב-1974) היא סופרת יהודייה-אנגליה.

==ביוגרפיה==
אולדרמן נולדה וגדלה בהנדון שבלונדון. אביה, ג'פרי אולדרמן, הוא היסטוריון חוקר יהדות אנגליה בעל טור קבוע ב"ג'ואיש כרוניקל", ואמה היא אמנית בת לקהילה יהודית חסידית מסטמפורד היל. היא סיימה תואר ראשון בפילוסופיה, מדע המדינה וכלכלה בלינקולן קולג' שבאוניברסיטת אוקספורד. לאחר הלימודים עבדה בתפקידי שיווק במשרד עורכי הדין הבינלאומי פרשפילדס ברוקהאוס דרינג'ר, ובשנת 2000 עברה לשלוחת החברה בניו יורק. בעקבות פיגועי 11 בספטמבר, שבהם צפתה מחלון משרדה, החליטה לערוך שינוי בקריירה. היא חזרה לאנגליה ולמדה תואר שני בכתיבה יוצרת באוניברסיטת מזרח אנגליה.

==קריירת כתיבה==
במרץ 2006 יצא לאור ספרה הראשון, "מרדנות" (Disobedience), רומן לסבי המגולל סיפור אהבה בין שתי נשים יהודיות שגדלו יחד בקהילה היהודית האורתודוקסית בהנדון: רונית, בתו של רב הקהילה, עוזבת את חיי הדת ועוברת לחיות בניו יורק. כשאביה מת היא חוזרת להנדון ופוגשת שם את אסתי, אהבת נעוריה. אסתי כבר התחתנה והתמסדה ובחרה לחיות חיים הטרוסקסואליים. הרומן של אלרדמן מעלה את הנושא הטעון של יחסים לסביים והומוסקסואליים בקרב יהודים אורתודוקסים. אולדרמן זכתה בפרס אורנג' לסופרים מתחילים ובפרס הסופרת הצעירה של השנה מטעם סאנדיי טיימס ואגודת הסופרים הבריטית. הספר תורגם באותה שנה לעברית על ידי יעל אכמון לההוצאת אופוס. ב-2018 עובד הספר לסרט הקולנוע, שאהבה נפשי, בבימוי של סבסטיאן לליו ובכיוכבן של רייצ'ל וייס, רייצ'ל מקאדמס, ואלסנדרו ניבולה.

אולדרמן פרסמה מספר סיפורים קצרים שהתפרסמו בפרוספקט ובאנתולוגיות. ב-2009 נכללה ברשימה הסופית של המועמדים לפרס הסיפור הקצר מטעם BBC.

ספרה השני "The Lessons" התפרסם ב-2010 בהוצאת פינגווין ועוסק בחיי סטודנטים באוקספורד. ב-2011 כתבה את הספר Borrowed Time מסדרת דוקטור הו.

הרומן השלישי שלה, The Liars' Gospel, התפרסם באוגוסט 2012 בהוצאת ויקינג והוא רומן היסטוריה חלופית לסיפור חייו של ישו, המתרחש בירושלים בתקופה שבין המצור על העיר על ידי פומפיוס לבין מצור טיטוס ובו ישו בוחר במסלול חיים אחר. כל שלושת ספריה הראשונים עובדו לתסכיתים ושודרו ברדיו BBC 4. ב-2013 נכללה אולדרמן ברשימות הסופרים הצעירים הטובים ביותר של גרנטה.

בשנים 2012–2013 לוותה על ידי הסופרת מרגרט אטווד במסגרת פרויקט חניכה לליווי יוצרים צעירים . שיתוף הפעולה הביא לכתיבת ספרה The Power, ספר מדע בדיוני העוסק בדיסטופיה שבה נערות מקבלות כוח המאפשר להם לשלוח זרם חשמלי מכפות ידיהן. הספר זכה ב-2017 בפרס בייליז לסיפורת מאת נשים, נבחר לאחד מספרי השנה של הניו יורק טיימס ולאחד מספרי השנה של נשיא ארצות הברית ברק אובמה.

אולדרמן היא אחת מיוצרות משחק המציאות החלופית "Perplex City" שהתפרסם בשנים 2004–2007, היא כתבה משחקי מחשב והיא אחת מיוצרות משחק הסלולר ואפליקציית הכושר "!Zombies, Run" ספר שכתבה על בסיס האפליקציה בשם "Zombies, Run! Keeping Fit and Living Well in the Current Zombie Emergency" יצא לאור בהוצאת פינגווין ב-2016.

היא מכהנת כפרופסור לכתיבה יוצרת באוניברסיטת באת' ספא.

==קישורים חיצוניים==
* 
* [https://www.bathspa.ac.uk/our-people/naomi-alderman/ נעמי אולדרמן] באתר אוניברסיטת באת' ספא
* 

==הערות שוליים==

קטגוריה:סופרות יהודיות בריטיות
קטגוריה:זוכות פרס לסיפורת מאת נשים
קטגוריה:זוכי פרסים לספרות
קטגוריה:סגל אוניברסיטת באת' ספא
קטגוריה:בריטיות שנולדו ב-1974
מריון

[[מריון המדבר]]
זוג מריונים מהמין Meriones meridianus
מריון חולות]]
מריון (שם מדעי: Meriones) הוא סוג מכרסם ממשפחת העכבריים. הסוג מכיל בעיקר בעלי חיים המכונים מריונים, אך לעיתים נקראים חברי סוג בזה שם תת-המשפחה אליה הם שייכים: גרביל. תפוצת חברי סוג זה נעה בין צפון אפריקה למונגוליה. המריונים נוטים לגור באזורים צחיחים לרבות ספר המדבר, מדבריות חוליים, אזורי ערבה, אך לעיתים מעטות גם באזורים לחים, בהם הם מהווים מזיקים לחקלאות. בישראל חיים שלושה מיני מריונים: מריון מצוי, מריון המדבר ומריון החולות. ייתכן שמצוי עוד מין - מריון לובי אך לא ידועה תצפית.

הסוג קיבל את שמו בשנת 1811 על ידי איליגר והשם נובע מהמילה היוונית μηρος (עצם הירך).

במרץ 2023 החל סקר יונקים קטנים,<ref></ref> בתוך מטווח 24 במערב ראשון לציון, ובשטח הסובב לו, כדי להעריך אותו מבחינה חשיבותו האקולוגית. אחרי ארבעה חודשי סקר, נתגלו פרטים רבים של מריוני חולות, גורים וצעירים, מין שיש רק בישראל וכמעט נכחד מכל אזור התפוצה שלו.<ref>תכירו את מריון: המכרסם המתוק שאפשר למצוא רק בישראל, [https://www.youtube.com/watch?v=mLHeuKf-T8A סרטון בערוץ "כאן | חדשות - תאגיד השידור הישראלי"], באתר יוטיוב (אורך: 10:02).</ref>

== מאפיינים ==
בסוג זה מגוון מינים בגדלים הנעים מ-9 ועד ס"מ (אורך הראש והגוף), עם זנבות בסדר גודל דומה או ארוך במעט ממשאר בעלי החיים במשפחת העכבריים. המשקל הממוצע משתנה מאוד בין המינים, אבל הוא בדרך כלל נע בין 30 ל-200 גרם.

המריונים מזכירים חולדה במראם באופן מובהק יותר משאר הגרבילים, אך בדומה לשאר בני סדרה זו ביכולתם לקפוץ. יש להם ציפורניים קדמיות חזקות, המשמשות אותם לחפירת מחילות.

== התנהגות ==
המריונים בונים מחילות לצורך אחסון מזון, ויסות טמפרטורה ואגירת מים. המחילות של מינים מסוימים הם פשוטות למדי, אך קיימים מינים עם מחילות מורכבות מאוד, לרבות מין בשם מריון קראסוס החופר מחילות באורך של מעל 30 מטר ו-18 כניסות. מזון מאוחסן בתאי המחילות. בדומה למכרסמים אחרים המותאמים לתנאי יובש, למזון המאוחסן במחילות מבצע ספיגה חוזרת של המים שמאבדים המריונים בנשימה בתוך המחילה. בני סוג זה יכולים לעבור תקופת חיים שלמה מבלי לצרוך מים נוזליים, ולהסתמך במקום על מים שספגו מהמזון במהלך חילוף החומרים. מכרסמים אלו ניזונים משורשים, זרעים, פירות, וחרקים.

במינים השונים בסוג קיימות התנהגויות יחידאיות וחברתיות. אפילו במינים היחידאים, קיימת לעיתים קרובות חפיפה בשטחי המחיה. נקבות ממליטות כ-12 צעירים אחרי ההיריון הנמשך תקופה של כ-20–30 ימים. הצעירים מגיעים לבגרות מינית לאחר כ-9–15 שבועות. תוחלת החיים בטבע היא בדרך כלל פחות משישה חודשים, אבל שיא משך החיים בשבי הוא מעל חמש שנים.

== סיווג ==
17 המינים בסוג מחולקים לארבעה תת-סוגים:

סוג Meriones
* תת-הסוג Meriones
** Meriones tamariscinus
* תת-הסוג Parameriones
** Meriones persicus
** Meriones rex 
* תת-הסוג Pallasiomys
**, Meriones arimalius
** Meriones chengi
** מריון המדבר (Meriones crassuss)
** Meriones dahli
** Meriones grandis
** מריון לובי (Meriones libycus)
** Meriones meridianus
** מריון החולות (Meriones sacramenti)
** Meriones shawi
** מריון מצוי (Meriones tristrami)
** גרביל מונגולי (Meriones unguiculatus)
**, Meriones vinogradovi
** Meriones zarudnyi
* תת-הסוג Cheliones
** Meriones hurrianae

== קישורים חיצוניים ==

== הערות שוליים ==

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:גרביליים
אולג רומנישין

אולג רומנישין (באוקראינית: Олег Романишин; נולד ב-10 בינואר 1952, לבוב) הוא שחמטאי סובייטי ואוקראיני בדרגת רב אמן. בשנת אליפות העולם 1995 הגיע לרבע הגמר.

רומנישין נולד בלבוב, אז בתחומי ברית המועצות, כיום באוקראינה. בשנת 1973 הוא זכה באליפות אירופה בשחמט לנוער. בשנת 1975 רומנישין סיים במקום השני באליפות ברית המועצות. בשנת 1976 הוא ניצח בתחרות השחמט בדורטמונד

במהלך הקריירה רומנישין ניצח בתחרויות רבות.

באליפות העולם בשחמט 1995 הוא הודח ברבע הגמר על ידי וישוואנתן אנאנד.

אולג רומנישין הוא בוגר אוניברסיטת לבוב בתחום פילולוגיה.

רומנישין נחשב למומחה בהגנה נימצו-הודית.

נכון לאפריל 2018, מדורג במקום ה-67 באוקראינה, לפי מד כושר.

== אולג רומנישין באולימפיאדת השחמט ==
בין השנים 1978 ל-2000 השתתף אולג רומנישין ב-6 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1978||עת ||ברית המועצות|| 2610||6.5 מ-10||4+ 5= 1-||65.0|| 2 קבוצתי, 6 אישי
|-
| 1992||3 ||אוקראינה|| 2595||6.5 מ-11||4+ 5= 2-||59.1|| 9 קבוצתי, 19 אישי
|-
| 1994||3 ||אוקראינה|| 2605||8 מ-12||5+ 6= 1-||66.7|| 9 קבוצתי, 11 אישי
|-
| 1996||3 ||אוקראינה || 2555||5 מ-9||2+ 6= 1-||55.6|| 2 קבוצתי, 32 אישי
|-
| 1998||3 ||אוקראינה || 2600||4 מ-7||2+ 4= 1-||57.1|| 3 קבוצתי
|-
| 2000||עת ||אוקראינה|| 2602||4 מ-8||1+ 6= 1-||50.0|| 263 קבוצתי, 58 אישי
|}

==קישורים חיצוניים==

* [http://ratings.fide.com/card.phtml?event=14100088 כרטיס באתר פיד"ה] 

==הערות שוליים==

קטגוריה:רבי-אמנים אוקראינים
קטגוריה:שחמטאים סובייטים
קטגוריה:אוקראינים שנולדו ב-1952
פולקסווגן סוג 147

פולקסווגן סוג 147 (בגרמנית: Volkswagen Type 147 Kleinlieferwagen) היא מכונית מסחרית מתוצרת חטיבת הרכבים המסחריים של פולקסווגן (באנגלית: (VWCV) Volkswagen Commercial Vehicles , בגרמנית: Volkswagen Nutzfahrzeuge), חברת בת של קונצרן הרכב הגרמני פולקסווגן אשר יוצרה בין השנים 1964–1974.

דגם ה"פולקסווגן סוג 147" קרוי גם "פולקסווגן Fridolin".
==נתונים==
* יוצרו 6,139 יחידות (מדגם מנוע 1,300 סמ"ק יוצרו 1,201 יחידות)
* 2 דלתות הזזה (צדדים)
* מאחור: חצי דלת (בשטח) (נפתחת כלפי מעלה)
* מנוע אחורי
* מנוע מקורר אוויר
* נפח תא מטען - 2 מטר מעוקב
* מחיר היחידה בשנת 1964 עמד על 6,834-7,195 מרק גרמני

==תמונות==
<gallery mode="packed" heights="120">
קובץ:VW Fridolin.JPG | "פולקסווגן סוג 147"
קובץ:Volkswagen (3409110272).jpg | "פולקסווגן סוג 147"
קובץ:VW Fridolin Heusenstamm 05082011.JPG | "פולקסווגן סוג 147"
קובץ:1974 Volkswagen Type 147 panel van - Swiss Post (5094790704).jpg | "פולקסווגן סוג 147", שנת 1974
קובץ:Vw fridolin.jpg | "פולקסווגן סוג 147"
קובץ:VW Typ 147 h yellow TCE.jpg | "פולקסווגן סוג 147"
קובץ:VW Fridolin Armaturen.jpg | "פולקסווגן סוג 147" - מבט לתא הנהג
קובץ:1974 Volkswagen Type 147 panel van - Swiss Post (5094155905).jpg | "פולקסווגן סוג 147", שנת 1974
קובץ:MHV VW Fridolin 02.jpg | "פולקסווגן סוג 147"
</gallery>

==ראו גם==
* פולקסווגן
* פולקסווגן קאדי
==לקריאה נוספת==
* [https://www.google.co.il/search?q=Volkswagen+Fridolin&tbm=isch&source=iu&ictx=1&fir=4L08Cl4ncjvxqM%253A%252CZj3ABTdOt0QnMM%252C_&usg=__qxtoNf9RveoOUztwUaoWlelYWZA%3D&sa=X&ved=0ahUKEwiPjND4rOTZAhWBIMAKHbMWB20Q9QEIKzAC#imgrc=4L08Cl4ncjvxqM: "פולקסווגן סוג 147" - תמונות]

== קישורים חיצוניים ==

* 
* 
* 
* 
* 
* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות מנוע אחורי
קטגוריה:מכוניות מסחריות
147
קטגוריה:כלי רכב גרמניים
הרקלס (אוריפידס)

הרקלס (מיוונית עתיקה: "Ἡρακλῆς μαινόμενος", בתעתיק: Hēraklēs Mainomenos) הידוע גם בשם, "הרקלס הפראי", היא טרגדיה יוונית מהמאה ה-5 לפנה"ס, אשר נכתבה בידי המחזאי האתונאי אוריפידס. "הרקלס" הוא המחזה השני ששרד מאת אוריפידס, העוסק בדמותו של הרקלס ומשפחתו. המחזה הנוסף הוא "ילדי הרקלס". המחזה דן באירועים המתרחשים בזמן מטלתו האחרונה של הרקלס, להביא את הכלב המפלצתי קרברוס, ובמאמץ להציל את משפחתו מידי הרודן ושליט תבאי בפועל, ליקוס. במחזה מצליח הרקלס להציל את משפחתו, אולם ההצלה אינה מביאה את הרקלס לאושר אלא למהפך טראגי נוראי. האלה הרה, הנמסיס של הרקלס משחר חייו, שולחת לביתו את אלת הטירוף, המביאה את הרקלס להרוג את ילדיו ואת אשתו בשעת זבח חגיגית. לאחר ששבה שפיותו, מחליט הרקלס להתאבד, אך מלך אתונה, תסאוס, מחליט לעזור לו ומשכנע אותו שמוטב לו לחיות מאשר למות.

==עלילת המחזה==

בתחילת המחזה אנו מוצאים את אמפיתריון, אביו של הרקלס, את אשתו מגארה, ואת ילדיו, כשהם חוסים בצל מזבח (שם, על-פי המסורת היוונית, אסור להרגם). הם מקוננים (עם הלהקה) על מר גורלם, משום שהמלך ליקוס מתכנן להרגם. ליקוס חושש מנקמת דם משום שהרג את משפחת אביו של מגארה, קריאון, המלך החוקי של תבאי. הרקלס עצמו נמצא באותה שעה במשימתו האחרונה, להביא את הכלב קרברוס מהשאול; אולם ליקוס לא מאמין שיחזור, והוא מתייחס אליו כאל מת.

מגרה מגיעה להסכם עם ליקוס: היא תלביש את הילדים בבגדים הולמים למותם ואז יוכל להרגם, אולם בעודם בבית מגיע הרקלס במפתיע, והוא נכנס לבית (מחוץ לבמה) והורג את ליקון. בעודם חוגגים את הצלתם, מגיעה איריס, שליחת האלים, ועמה אלת השגעון, ליסה. הן נשלחו בידי הרה, אשתו של זאוס, כדי לנקום בהרקלס (משום שהוא בנו של זאוס, כתוצאה מניאופיו, והרה זועמת על כך). ליסה מכה את הרקלס בשיגעון והוא מדמה שהוא נלחם באויביו, ולמעשה הורג את שלושת בניו ואת אשתו. רק פלס אתנה מצליחה להכניע אותו והוא מאבד את הכרתו. כשהוא שב להכרתו, כבול לעמוד מעמודי הבית שהתמוטט, הוא מגלה לזוועתו מה עשה, ושואל את נפשו למות. רק אביו, וחברו תסאוס שמגיע למקום בלוויית צבאו, מונעים ממנו לשלוח יד בנפשו. הוא עוזב את תבאי, מבקש מאביו לקבור את ילדיו, ומבטיח שיחזור רק לקבורת אביו.

=== ההבדלים מהמיתולוגיה המקובלת ===
אוריפידס לקח חירות אומנותית בסדר האירועים, משום שבמיתולוגיה המקובלת, הרקלס הרג את ילדיו לפני שיצא לשתים-עשר המשימות שלו. כאן הוא משלים את המשימה האחרונה לפני שהשגעון מכה בו.

== תרגומים לעברית ==
* הרקלס, אוריפידס, מיוונית: אהרון שבתאי, הוצאת שוקן, 2002.

==קישורים חיצוניים==

קטגוריה:ערכים שבהם תבנית בריטניקה אינה מתאימה
*
קטגוריה:תיאטרון ביוון העתיקה
קטגוריה:טרגדיות יווניות
פול פיינמן

פול ג'ורג' פיינמן (באנגלית: Paul George Feinman; 26 בינואר 1960 – 31 במרץ 2021) היה שופט יהודי אמריקאי. מיוני 2017 היה חבר בבית המשפט העליון (ערכאת הערעורים) של מדינת ניו יורק. 

פיינמן כיהן כשופט מדינתי ובהמשך שופט בית המשפט העליון של מדינת ניו יורק, במשך 20 שנה, לפני קידומו לבית המשפט לערעורים. היה כפי הנראה, השופט הראשון בארצות הברית, שיצא מהארון כהומוסקסואל עוד לפני בחירתו.

== ביוגרפיה וחינוך ==
פיינמן גדל במשפחה יהודית בלונג איילנד. הוריו הם צאצאי מהגרים, אביו היה בעל עסק קטן בעיר ניו-יורק, אמו עובדת סוציאלית.

פיינמן למד לתואר ראשון בספרות צרפתית באוניברסיטת קולומביה וסיים בשנת 1981. לאחר שסיים החל ללמוד משפטים באוניברסיטת מינסוטה.

== קריירה משפטית ==
פיינמן החל את הקריירה המשפטית בסנגוריה הציבורית במחוז נסאו.

לאחר מכן שימש כפקיד בית המשפט (law clerk) במשך שבע וחצי שנים, מ-1989 עד 1996, היה פעיל בלשכת עורכי הדין ובמפלגה הדמוקרטית.
כהומוסקסואל מוצהר היה פעיל בארגוני להט"ב אמריקאים בניו יורק.

== קריירה כשופט ==
ב-1996, הוא זכה בבחירות של העיר ניו יורק בבית המשפט האזרחי. במשך מספר פעמים הוזמן לשפוט, באופן זמני, בבית המשפט העליון של ניו יורק. ב-2007, פיינמן נבחר לבית המשפט העליון; ב-2012, בחר בו המושל אנדרו קואומו כנציגו לבית המשפט הגבוה לערעורים. היה נשיא האיגוד הבינלאומי של שופטים להט"בים בשנים 2008 עד 2011.

ביוני 2017, היה פיינמן נציגו של המושל קואומו לבית המשפט לערעורים, הערכאה הגבוהה במדינה. המושב היה פנוי עקב פטירתה של השופטת שילה עבדוס-סלאם. מינויו אושר פה אחד על ידי הסנאט של מדינת ניו יורק, ללא מתנגדים. עם בחירתו הפך לשופט העליון הראשון בארצות הברית שהוא גיי מחוץ לארון.

פיינמן נחשב כשופט מתחשב ובעל גישה שיפוטית מתונה והומניסטית.

== חיים אישיים ==
פיינמן נישא בשנת 2013 לג'יי רוברט אוסטרגארד, עורך אינטרנטי, הם התגוררו בבית באי רוזוולט. הוא היה חובב של התרבות הצרפתית, ובנוסף אהד את הניו יורק מטס.

== קישורים חיצוניים ==
* [https://www.nytimes.com/2017/06/21/nyregion/paul-feinman-court-of-appeals-gay-judge.html New York's highest court welcomes first openly gay judge],

== הערות שוליים ==

קטגוריה:שופטים יהודים אמריקאים
קטגוריה:שופטי בתי המשפט של מדינת ניו יורק
קטגוריה:ניו יורק: אישים
קטגוריה:בוגרי אוניברסיטת קולומביה
קטגוריה:בוגרי בית הספר למשפטים באוניברסיטת מינסוטה
קטגוריה:להט"בים אמריקאים
קטגוריה:להט"בים יהודים
קטגוריה:עורכי דין להט"בים
קטגוריה:סנגורים ציבוריים אמריקאים
קטגוריה:אמריקאים שנולדו ב-1960
קטגוריה:אמריקאים שנפטרו ב-2021
נבחרת רוסיה בכדורגל עד גיל 17

נבחרת הנערים של רוסיה בכדורגל מייצגת את רוסיה בטורנירי כדורגל בינלאומיים לשחקנים עד גיל 17. הנבחרת מנוהלת על ידי ההתאחדות לכדורגל ברוסיה ומשתייכת לאופ"א ולפיפ"א, ובמסגרת זו מתחרה בקביעות במוקדמות אליפות אירופה עד גיל 17.

הישג השיא של הנבחרת הוא 2 זכיות באליפות אירופה עד גיל 17: ביורו 2006 שנערך בלוקסמבורג ויורו 2013 שנערך בסלובקיה. בנוסף, סיימה במקום השלישי ביורו 2015 שנערך בבולגריה.

==הישגים==
===אליפויות אירופה===
{| class="wikitable" style="text-align: center;" 
|-
!שנה
!שלב 
!משחקים
!ניצחונות
!שוויונות*
!הפסדים
!שערי זכות
!שערי חובה
|- 
| 1993||שלב הבתים||3||0||2||1||3||4
|- 
| 1994||רבע גמר||4||2||0||2||9||6
|- 
| 1995||colspan=8 rowspan=3|לא העפילה
|- 
| 1996
|- 
| 1997
|- 
| 1998||שלב הבתים||3||0||2||1||2||3
|- 
| 1999||שלב הבתים||3||1||0||2||2||3
|- 
| 2000||רבע גמר||4||3||0||1||8||6
|- 
| 2001||רבע גמר||4||1||2||1||1||2
|- 
| 2002||-||-||-||-||-||-||-
|- 
| 2003||-||-||-||-||-||-||-
|- 
| 2004||-||-||-||-||-||-||- 
|- 
| 2005||-||-||-||-||-||-||-
|- style="background:gold;"
| 2006||אלופה||5||3||1||1||6||5
|- 
| 2007||-||-||-||-||-||-||-
|- 
| 2008||-||-||-||-||-||-||- 
|- 
| 2009||-||-||-||-||-||-||-
|- 
| 2010||-||-||-||-||-||-||-
|- 
| 2011||-||-||-||-||-||-||-
|-
| 2012||-||-||-||-||-||-||-
|- style="background:gold;"
| 2013||אלופה||5||3||2||0||4||1
|- 
| 2014||-||-||-||-||-||-||-
|- style="background:#c96;"
| 2015||חצי גמר||5||2||1||2||5||4
|- 
| 2016||-||-||-||-||-||-||-
|- 
| 2017||-||-||-||-||-||-||-
|- 
| 2018||-||-||-||-||-||-||-
|- 
|סך הכל||9/25||36||15||10||11||40||34 
|}

===גביע העולם===
{| class="wikitable" style="text-align: center;" 
|-
!שנה
!שלב
!מיקום
!משחקים 
!ניצחונות
!שוויונות*
!ניצחונות
!שערי זכות
!שערי חובה
|- 
| 1993||colspan=8 rowspan=10|לא העפילה
|- 
| 1995
|- 
| 1997 
|-
| 1999
|- 
| 2001
|- 
| 2003 
|- 
| 2005
|- 
| 2007
|- 
| 2009
|- 
| 2011
|-
| 2013||16 אחרונות||16||4||1||0||3||5||
|-
| 2015||16 אחרונות||10||4||2||1||1||6||5
|- 
| 2017||colspan=8 rowspan=1|לא העפילה
|- 
|סך הכל||16 אחרונות||2/13||8||3||1||4||11||10 
|}
:*משחקי שוויונות שכוללים הכרעה בבעיטות עונשין.
:**צבע מוזהב ברקע, מתייחס שהנבחרת זכתה בטורניר.

רוסיה
כדורגל ג
קטגוריה:נבחרת רוסיה בכדורגל
קטגוריה:נבחרות כדורגל לנוער וצעירים
אל-עובור

אל-עובור (בערבית: العبور, תעתיק מדויק: אלעבור) היא עיר במחוז אל-קליוביה שבמצרים, המהווה חלק מהמטרופולין של קהיר. העיר נוסדה בשנת 1982 ושמה נגזר מהשם שהוענק לצליחת תעלת סואץ בידי צבא מצרים במלחמת יום הכיפורים כחלק ממבצע בדר בשנת 1973. על פי אומדן רשמי מתאריך 1 ביולי 2023, התגוררו בעיר 142,955 בני אדם.

==קישורים חיצוניים==

==הערות שוליים==

קטגוריה:מצרים: ערים
קטגוריה:מלחמת יום הכיפורים
קטגוריה:יישובים שהוקמו ב-1982
אבו בכר אלבאקלאני

אבו בכר אלבאקלאני (בערבית: ابو بكر الباقلاني, 950 - 1013) היה תאולוג מוסלמי סוני אשערי, פוסק הלכה מהאסכולה המאלכית, ולוגיקן. שמו המלא הוא אבו בכר מחמד בן אלטיב אלבאקלאני (בערבית: أبو بكر محمد بن الطيب الباقلاني), והוא ידוע גם כאלבאקלאני, ובתואר הכבוד אימאם אלבאקלאני. נודע כבעל יכולת רטורית מיוחדת, וכנואם מקצועי. זכה במהלך חייו לתארים כגון: השומר של האסלאם, הפה של האומה, עמוד האמונה, והשייח' של הסונה.

== קורות חייו ==
נולד בבצרה בשנת 950, אך העביר את רוב חייו בבגדאד, שם הוא למד תאולוגיה אסלאמית מפי גדולי החכמים מהאסכולה האשערית. כמו כן, הוא למד הלכה אצל מורים מהאסכולה המאלכית. בבגדאד הוא מונה לתפקיד של קאדי. אלבאקלאני הפך במהלך חייו למרצה מפורסם, ולקח חלק בוויכוחים פומביים עם אנשי הדעת הידועים של זמנו.

לאחר שצבר השכלה רבה בתחום התאולוגיה האסלאמית ופיתח היטב את כישוריו הרטוריים, מונה אלבאקלאני לשגריר מטעם הח'ליפה, ויצא לדון בענייני דת עם חכמי הדת הנוצרים הביזנטים בקונסטנטינופול.

אלבאקלאני נפטר בשנת 1013.

== מורשתו ==
האימאם אלבאקלאני קידם במהלך חייו את משנתו והגותו של האימאם אבו אל-חסן אל-אשערי, ובין השאר קידם את התפיסה המסורתית שהקוראן אינו נברא, ואת האמונה שהמאמינים יכולים לראות את אללה בעולם הבא.

אלבאלקאני השאיר מאחוריו כ-52 ספרים אשר נחשבים ליצירות מופת קלאסיות בתחום פרשנות הקוראן בפרט, והסברת האסלאם בכלל. אחד מספריו נקרא בשם אעג'אז אל-קוראן (בערבית: إعجاز القرآن "פלא ייחודיותו של הקוראן") שבו טען כי הקוראן פרץ דרך בסוגות הספרותיות על ידי יצירת ז'אנר ביטוי חדש, שאינו נכנס לקטגוריות הספרותיות האנושיות.

אבן תיימיה הכריז על אלבאקלאני: "הטוב שבאנשי הכלאם האשערים, אשר לא היו ולא יהיו לו מתחרים".

== ראו גם ==
* אסלאם
* מוסלמים
* אשעריה
* האסכולה המאלכית
* שריעה
* כלאם

== הערות שוליים ==

קטגוריה:מלומדים מוסלמים סונים
קטגוריה:ילידי 950

קטגוריה:נפטרים ב-1013
אליפות העולם בשחמט 1998 (פיד"ה)

אליפות העולם בשחמט 1998 הייתה תחרות שאורגנה על ידי פיד"ה. בשלב הסופי אלוף העולם, אנטולי קרפוב, ניצח בדו-קרב את וישוואנתן אנאנד.

==רקע==
בשנת 1997 נשיא פיד"ה קירסאן איליומז'ינוב הציע מתכונת חדשה לאליפות העולם בשחמט. לפי המתכונת החדשה כל התחרות יהיה בשיטת פלייאוף בהשתתפות מספר רב של שחמטאים. בסיבובים הראשונים היה מתוכנן מפגש כפול. אם לא הייתה הכרעה היה יום משחקים נוסף בו השחמטאים ישחקו משחקים מהירים עם זמן מוגבל. בנוסף לכך, במטרה לסיים את הפיצול הקיים כאשר אנטולי קרפוב וגארי קספרוב היו בעלי תואר "אלוף העולם", הם היו יכולים להתחיל את התחרות משלב חצי הגמר. מכיוון שקספרוב לא היה מעוניין להשתתף בתחרות במתכונת זו, קרפוב העפיל ישירות למשחק על התואר.

==משתתפי התחרות==
# ולדימיר קראמניק, 2770 - סירב להשתתף עקב העפלה של קרפוב ישירות לדו-קרב על התואר
# וישוואנתן אנאנד, 2765 - הפסיד במשחק על התואר
# אנטולי קרפוב, 2745 - אלוף העולם המכהן, ניצח בתחרות
# וסלין טופלוב, 2745 - הודח בסיבוב השני
# וסילי איוונצ'וק, 2725 - הודח בסיבוב השני
# אלכסנדר בליאבסקי, 2710 - הודח בסיבוב הרביעי
# אלכסיי שירוב, 2700 - הודח ברבע הגמר
# בוריס גלפנד, 2700 - הודח בחצי הגמר
# מייקל אדמס, 2680 - הודח בגמר במשחק על הזכות לשחק נגד קרפוב
# ולרי סלוב, 2680 - לא השתתף

==שלבי הגמר==
התחרות נערכה בחרונינגן, שבהולנד במהלך בדצמבר 1997.

== נציגות ישראלית==
* בוריס גלפנד דורג במקום מס' 8 והודח בחצי הגמר.
* בוריס אלתרמן דורג במקום מס' 44 והודח בסיבוב השני.
* אמיל סוטובסקי דוג במקום מס' 59, אך לא הגיע לתחרות.

== משחק על התואר==
המפגש נערך בלוזאן. הוא היה במתכונת של 6 משחקים. אם לא הייתה הכרעה המנצח היה נקבע בשני סיבובים של שחמט מהיר. אנטולי קרפוב ניצח את וישוואנתן אנאנד והמשיך לכהן כאלוף העולם בשחמט.

{| class="wikitable" style="text-align:center"
|-
! !! מד כושר !! 1 !! 2 !! 3 !! 4 !! 5 !! 6 !! R1 !! R2 !! נקודות
|-
| align=right | אנטולי קרפוב || 2735
| 1 ||style="background:black; color:white"| 0 || ½ ||style="background:black; color:white"| 1 || ½ ||style="background:black; color:white"| 0 || 1 ||style="background:black; color:white"| 1 || 5
|-
| align=right | וישוואנתן אנאנד || 2770
|style="background:black; color:white"| 0 || 1 ||style="background:black; color:white"| ½ || 0 ||style="background:black; color:white"| ½ || 1 || style="background:black; color:white"| 0 || 0 || 3
|}

==קישורים חיצוניים==
* [http://www.chessgames.com/perl/chess.pl?tid=55521 משחקי הדו-קרב], באתר צ'סגיימס 

קטגוריה:תחרויות שחמט ב-1998
1998
קטגוריה:תחרויות שחמט בשווייץ
סכוליה

"סכוליה" מהמאה ה-2 לספר כ"א של ה[[איליאדה]]
סְכוֹלְיָה (ביחיד: סכוֹליוֹן, מיוונית עתיקה: σχόλιον, scholion = הערות שוליים, פירוש) הוא כינוי למקבצי הערות, פירושים וגלוסות שנכתבו בשולי כתבי היד של יצירות קלאסיות, או כתוספת להן, בידי מדקדקים ומפרשים מהתקופה הקלאסית. הסכוליה החלו כהערות דקדוקיות קצרות, והתפתחו לכדי פירושים של ממש, שנספחו לכתבי היד של היצירה המקורית.

הסכוליה הידועות ביותר הן אלו שנכתבו על האיליאדה, כגון זו שנמצאה בכתב היד "Venetus A" מהמאה ה-10, המכילה הערות שמקורן במדקדק החשוב אריסטרכוס מסמותרקי, שהיה הספרן של ספריית אלכסנדריה במאה ה-2 לפנה"ס.

במדעי היהדות מקובל לכנות בשם "סכוליון" את הפירוש היהודי העתיק למגילת תענית, שזמנו ככל הנראה משלהי תקופת התלמוד, אם כי הן זמנו והן מקורו שנויים במחלוקת.

==קישורים חיצוניים==
* 

== הערות שוליים ==

קטגוריה:כתבי יד
Us

Us (בעברית: אנחנו) הוא סינגל שהוקלט על ידי הזמרת והשחקנית האמריקאית, ג'ניפר לופז. השיר יצא לאור ב-2 בפברואר 2018, תחת חסותה של חברת התקליטים אפיק רקורדס, כסינגל שלא מתוך אלבום.

== רקע והרכב מוזיקלי ==
במרץ 2017 חשפה לופז כי היא הייתה באולפן עם די ג'יי סקרילקס והמפיק פו בר והעלתה סרטון לחשבון האינסטגרם שלה בו שומעים קטע מהשיר. השיר הוא שיר דאנס פופ שנכתב והופק על ידי די ג'יי סקרילקס ופו בר.

מבחינה לירית לופז חשפה כי השיר מדבר על היחסים שלה עם שחקן הבייסבול אלכס רודריגז. השיר מבוצע בסולם מינור G, וקצב של 124 ביטים לדקה.

== ביקורות ==
יו מק'נטייר מ-"Fuse" תיארה את ההפקה של השיר כ-"מוזרה ומפתה בעת ובעונה אחת", ואף הוסיפה כי: "בניגוד לרבים ממאמצי הפופ האחרונים שלה, השירה של לופז עולה בהרבה על המוזיקה, ויש לזה פוטנציאל בסופו של דבר להיות אחד הלהיטים הגדולים שלה, 'Us' מגדיר את הקריירה שלה שעדיין מרגישה רעננה מאוד עם חשיבה קדימה, זה פופ, זה דאנס, זה מושפע לטינית, זו ג'יי לו!".

מייק ניד מה-"Idolator" שיבח את השיר, וכינה אותו כ-"שיר חזק המכיל בתוכו הפקה לוהטת", ו-"שיר פופ עכשווי", ואף השווה אותו לשירה "On the Floor", משנת, 2011.

== הופעות חיות ==
על מנת לקדם את השיר הופיעה איתו לופז בפסטיבל "Calibash", ובנוסף בהופעת קדם הסופרבול.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי סקרילקס
קטגוריה:שירי דאנס אמריקאיים
קטגוריה:סינגלים בהוצאת אפיק רקורדס
א-תאבעון

התאבִּעוּן (נהגה גם: א-תאבעון; בערבית: التابعون) הם דמויות אסלאמיות שלא פגשו את הנביא מוחמד, וחיו בתקופה מאוחרת יותר לאחר מותו (במאה הראשונה ובמאה השנייה להג'רה) או חיו בתקופתו אך לא ראו אותו. למרות שהתאבעון קיבלו על עצמם את דת האסלאם לאחר מות הנביא, היה להם תפקיד משמעותי: הם למדו את החדית' מן הצחאבה ולימדו אותו לאחרים. הם חיו בדיוק על פי המסורות ואורח החיים (סונה) של הנביא מוחמד.

== הגדרת התאבעון ==
לפי הגדרת אבן חג'ר: תאבעי הוא מי שפגש באחד מחברי הנביא.
לפי הגדרת אבן א-צלאח: תאבעי הוא מי שהתלווה לאחד מאנשי הצחאבה, ומספיק שהוא שמע או פגש פעם אחד מאנשי הצחאבה.

התאבעון שייכים לגל השני של מוסלמים שקיבלו את הדת והידע שלהם מהצחאבה, והלכו בעקבותיהם כנושאי שליחות האסלאם. התאבעון דבקו בצחאבה כדי ללמוד מהם את הקוראן, החדית' והשריעה. הם גם שימשו כחוליה המקשרת בין הצחאבה לבין הדור הבא של המלומדים שעיצבו את האסכולות השונות.

== מעלותיהם ==
על פי חלק מהפרשנויות, הם הוזכרו בפסוק הקוראני 

הפסוק כלל שבחים רבים מאלוהים לשני המחנות הראשונים ואלה אשר הלכו בעקבותיהם, אמר אלוהים שהוא מרוצה מהם והם מרוצים.

סחיח אל-בוח'ארי ומוסלם סיפרו כי עמרן בן חוסיין אמר: שליח אללה מוחמד עליו השלום אמר (הטובים ביותר מהאנשים אלה שחיו בתקופה שלי, ואחריהם התקופה שאחריהם ואחריהם התקופה שאחריהם)

== תיעוד החדית' ==
במהלך חייו, הנביא מוחמד לא ביקש ולא אישר לאף אחד מהצחאבה לתעד ולכתוב את החדית'ים שלו. גם בתקופת הצחאבה לא הועלו החדית'ים על הכתב. כאשר הגיע לשלטון הח'ליפה עומר בן עבד אלעזיז, הוא צווה שיאספו את כל החדית'ים, וזאת לאחר שהתאבעין הספיקו כבר לשמוע ולדעת בעל פה את כל החדית'ים מפיהם של הצחאבה.

== לימודי החדית' ==
עומר בן עבד אלעזיז לא הסתפק באיסוף וכתיבת החדיתים אלא הוציא הוראה שכל המלומדים ילמדו חדית'ים במסגדים.

בתקופת התאבעין נעשו מאמצים רבים בסיפור החדת'ים והסונה.

בתקופת התאבעין כתיבת החדית'ים קבלה תאוצה רבה מאוד ובקנה מידה רחבה יותר מאשר בתקופת הצחאבה.

ספרים שנכתבו בעידן התאבעין עד אין ספור, וד"ר מוחמד מוסטפא אל-אעד'מי מזכיר חלק גדול מהן: 
* כתבי יד סעיד בן ג'וביר תלמידו של אבן עבאס.
* כתבי יד בשיר בן נהיק, שנכתב על ידי אבו הוראיירה ואחרים.
* כתבי יד מג'אהיד בן ג'בר תלמידו של אבן עבאס.
* כתבי יד אבו זוביר מוחמד בן מוסלמי בן תדרס אלמקי תלמידו ג'אבר בן עבדאללה, מספר עותק שלו ושל אחרים.
* כתבי יד זיד בן אבי אניסה אל רהאווי.
* כתבי יד אבי- קלאבה שהמליץ עליה לאחר מותו איוב אל-סוח'טיאני.
* כתבי יד איוב אבן אבי תמימה אל - סוח'טיאני.
* כתבי יד הישאם בן ערוה בן זוביר.
* כתבי יד חמאם בן מונבה, מאבו הוראיירה יתרצה ממנו אללה.

== ראו גם ==

* עמרו בן עות'מאן

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מושגים באסלאם
אנדראה קונטי

אנדראה קונטי (באיטלקית: Andrea Conti; נולד ב-2 במרץ 1994) הוא כדורגלן איטלקי המשחק בעמדת המגן הימני בסמפדוריה.

==קריירת מועדונים==
קונטי נולד בעיר לקו שבמחוז לומברדיה שבאיטליה. בשנת 2002 נבחן בשורות מילאן ואף הותיר רושם טוב, אולם לא הצטרף לנוער של הקבוצה עקב ריחוק מחנה האימונים מביתו. הוא קיבל גם הצעה מהיריבה העירונית, אינטר, אך בסופו של דבר הצטרף לאקדמיית הנוער של אטאלנטה.

בחודש יולי 2013 הושאל קונטי לקבוצת פרוג'ה מהליגה השלישית באיטליה. הוא ערך את הופעת הבכורה שלו בהרכב הקבוצה ב-4 באוגוסט בהפסד הבית 0–1 לקבוצת סבונה במסגרת הגביע האיטלקי. הוא ערך את הופעת הבכורה שלו בליגה חודש לאחר מכן בתיקו 2-2 מול נוצ'רה. בעונה הבודדת שבה שיחק בשורות הקבוצה הספיק לרשום 17 הופעות ליגה, וסייע לקבוצתו להעפיל לליגה השנייה בחשיבותה, הסרייה ב'.

ב-10 ביולי 2014 הושאל לווירטוס לנצ'יאנו. בקבוצה רשם 24 הופעות כשקבוצתו סיימה במקום ה-14 מתוך 22. בקיץ 2015 הוא שב לאטלנטה ונכלל בהרכב של משחקי הקבוצה.

ב-30 בספטמבר 2015 חתם על הארכת חוזה עד ליולי 2019. את הופעת הבכורה שלו באטלנטה ערך ב-2 בדצמבר בהפסד 1–3 לאודינזה במסגרת הגביע האיטלקי. את הופעת הבכורה שלו בסרייה א' ערך חודש לאחר מכן בהפסד 1–2 לאותה אודינזה. את שערו הראשון כבש ב-3 בפברואר, בניצחון 1–2 על הלאס ורונה. בעונת 2016/2017 כבש שמונה שערים ב-32 הופעות ליגה.

ב-7 ביולי 2017 הצטרף למילאן תמורת כ-24 מיליון אירו. את הופעת הבכורה שלו ערך עשרים ימים לאחר מכן כאשר נכנס כמחליפו של איניאציו אבאטה במשחק הכנה לקראת העונה החדשה מול CSU קראיובה. את הופעת הליגה הראשונה שלו רשם בניצחון 0–3 על קרוטונה. ב-15 בספטמבר נפצע ברצועה הצולבת הקדמית וזמן ההתאוששות שלו הוערך בחצי שנה. ב-21 בינואר 2021 הושאל לפארמה עד לסוף העונה. ב-10 בינואר 2022 חתם בסמפדוריה.

==קריירה בינלאומית==
בחודש אוגוסט 2017 זומן קונטי לראשונה על ידי מאמן הנבחרת הבוגרת, ג'יאן פיירו ונטורה, לצמד משחקים נגד נבחרת ספרד ב-2 בספטמבר ונבחרת ישראל ב-5 בספטמבר במסגרת מוקדמות מונדיאל 2018. את הופעת הבכורה שלו במדים הלאומיים ערך במשחק הניצחון 0–1 על נבחרת ישראל, אך הוחלף על ידי דוידה זפאקוסטה, עקב פציעה.

==קישורים חיצוניים==

* [https://www.acmilan.com/en/andrea-conti הפרופיל של קונטי], באתר הרשמי של מילאן

==הערות שוליים==

קטגוריה:מגני כדורגל איטלקים
קטגוריה:כדורגלנים איטלקים
קטגוריה:כדורגלני פארמה
קטגוריה:כדורגלני מילאן
קטגוריה:כדורגלני פרוג'ה
קטגוריה:כדורגלני אטאלנטה
קטגוריה:כדורגלני סמפדוריה
קטגוריה:איטלקים שנולדו ב-1994